Os recients procesadors multi nuclio contan con a presencia de quantos nuclios aintro d'un solo cercuito integrat, a suya eficacia pende muito d'a topolochía d'a interconexión entre os nuclios. Bellas nuevas aproximacions como a superposición d'a memoria (en anglés memory stacking) son en estudio y habrían de conducir a una millora d'o rendimiento. As previsions basatas en a tendencia d'os zaguers 10 anyos indicarían que os procesadors habrían de blincar d'o petaflop arredol de l'anyo 2010 ta os servidors y o 2012 en o caso d'os ordinadors personals. O supercomputador melitar IBM Roadrunner estió o primero en trescruzar ista barrera en chunio de 2008 y poco dimpués, en noviembre d'o mesmo anyo, o supercomputador Jaguar de Cray Inc. tamién lo fació.